Tanja Karišik-Košarac
Tanja Karišik-Košarac bosanskohercegovačka je skijašica-trkačica i biatlonka, rođena 23. jula 1991. u Sarajevu. Nastupila je u disciplinama skijaškog trčanja i biatlonu na Zimskim olimpijskim igrama 2010. u kanadskom Vancouveru i 2014. u ruskom Sočiju, kao i na tri svjetska prvenstva u nordijskom skijanju (SP 2009, SP 2013. i SP 2015), te na pet svjetskih prvenstava u biatlonu (SP 2011, SP 2012, SP 2013, SP 2016. i SP 2017). Nastupala je u Svjetskom kupu u biatlonu u sezonama 2009/10, 2010/11, 2011/12, 2013/14, 2014/15, 2015/16. i 2016/17. Članica je skijaškog kluba Romanija s Pala.